ঝিনাইদহে ইউপি সদস্যকে কুপিয়ে হত্যা
ঝিনাইদহের মহেশপুর উপজেলায় স্বপন হোসেন নামে এক ইউপি সদস্যকে কুপিয়ে হত্যা করেছে দুবৃর্ত্তরা।







বৃহস্পতিবার রাত সাড়ে ৯টার দিকে মহেশপুর উপজেলার মান্দারবাড়িয়া গ্রামে এ ঘটনা ঘটে।
 
মহেশপুর থানার ওসি মোর্শেদ হোসেন খান বলেন, মান্দারবাড়িয়া ইউনিয়নের ৭নং ওয়ার্ডের সদস্য স্বপন হোসেন রাত সাড়ে ৯টার দিকে বাড়ির সামনের একটি চায়ের দোকানে বসে ছিলেন।




এসময় কয়েকজন দুর্বৃত্ত তাকে এলোপাতাড়ি কোপাতে থাকে। এতে ঘটনাস্থলেই স্বপন নিহত হন। এসময় তার ভাই মিল্টন হোসেন এগিয়ে এলে তাকেও কুপিয়ে যখম করে।
আহত মিল্টন হোসেনকে উদ্ধার করে মহেশপুর উপজেলা স্বাস্থ্য কমপ্লেক্সে ভর্তি করা হয়েছে। তবে কে বা কারা এই হত্যাকাণ্ডের সঙ্গে জড়িত তা জানাতে পারেনি পুলিশ।

ঝিনাইদহের মহেশপুর উপজেলায় স্বপন হোসেন নামে এক ইউপি সদস্যকে কুপিয়ে হত্যা করেছে দুবৃর্ত্তরা।